Γεράνιο το μακρόριζο

Το είδος Γεράνιο το μακρόριζο (Geranium macrorrhizum) ανήκει στην οικογένεια Γερανιίδες (GERANIACEAE) και είναι ένα από τα 25 περίπου είδη του γένους Geranium που απαντούν στην Ελλάδα. 

 Γεωγραφική κατανομή 
Αποτελεί είδος των ορεινών περιοχών της Κεντρικής και Νοτιοανατολικής Ευρώπης, το οποίο συχνά καλλιεργείται ως καλλωπιστικό και έχει εγκλιμαστεί σε περιοχές της Κεντρικής Ευρώπης. Απαντά στα όρη της Βόρειας και Κεντρικής Ελλάδας, καθώς και στα νησιά του Βορείου Αιγαίου (Θάσος). 

 Οικολογία 
Συναντάται σε πετρώδεις και σκιερές ορεινές περιοχές μεταξύ 1500-2100 μ. υψόμετρο, σπανιότερα μέχρι τα 750 μ. 

 Περιγραφή φυτού 
Φυτό αδενωδώς τριχωτό με φύλλα παλαμόλοβα οδοντωτά. Τα άνθη είναι ερυθρά-πορφυρά με μακριούς (18-22 χιλ), ρόδινους, κυρτούς και εξέχοντες στήμονες που ξεπερνούν σε μήκος τα πέταλα του άνθους. Ανθίζει από Απρίλιο μέχρι Αύγουστο.

 Πηγές 

 Παπιομύτογλου Β. 2006, Αγριολούλουδα της Ελλάδας.
 Lafranchis T. & Sfikas G. 2001, Flowers of Greece (Vol. I).
 Strid A. 1980, Φυτά του Ολύμπου.
 Strid A. & Tan K. 1991, Mountain Flora of Greece (Vol. 1)
 Tutin et al. 2005, Flora Europaea Vol 5, Cambridge University Press

 Παραπομπές 

Κατηγορία:Ελληνική χλωρίδα